

**ΕΛΛΗΝΙΚΗ ΔΗΜΟΚΡΑΤΙΑ** Πάρος, 12 Iουλίου 2023

 **ΝΟΜΟΣ ΚΥΚΛΑΔΩΝ**

 **ΔΗΜΟΣ ΠΑΡΟΥ**

 **ΓΡΑΦΕΙΟ ΔΗΜΑΡΧΟΥ**

**ΔΕΛΤΙΟ ΤΥΠΟΥ**

**Στοιχεία πλατφόρμας TripAdvisor: Σταθερά ψηλά η Πάρος
στις θετικές κριτικές των επισκεπτών**

***Μάρκος Κωβαίος, Δήμαρχος Πάρου: «Τα αποτελέσματα αποδεικνύουν γιατί η Πάρος είναι από τα νησιά που κρατούν τα σκήπτρα του τουρισμού στη χώρα μας»***

H Πάρος πρωταγωνιστεί και φέτος ως ένας κορυφαίος και ποιοτικός τουριστικός προορισμός με τις υψηλού επιπέδου προσφερόμενες υπηρεσίες στους επισκέπτες της να γίνονται σημείο αναφοράς.

Έτσι, ιδιαίτερα ικανοποιημένοι μένουν όσοι επισκέπτονται την Πάρο όπως προκύπτει από πρόσφατη έρευνα που βασίστηκε στις κριτικές των χρηστών της παγκοσμίου φήμης ταξιδιωτικής πλατφόρμας TripAdvisor.

Στο πλαίσιο της έρευνας αναλύθηκαν **959** κριτικές που αφορούσαν σε εμπειρίες τουριστών στην Πάρο κατά το χρονικό διάστημα **1ης Ιανουαρίου του 2023 έως 10 Ιουλίου του 2023** στις κατηγορίες **καταλύματα**, **δραστηριότητες** και **εστιατόρια**.

Σύμφωνα, λοιπόν, με τα αποτελέσματα:

- Το **85**% των επισκεπτών έκριναν **εξαιρετική** τη διαμονή σε **καταλύματα** της Πάρου,

- Το **85**%, επίσης, βρήκαν **εξαιρετικές** της **δραστηριότητες** στο νησί,

- Το **79**% χαρακτήρισαν **εξαιρετικά** τα **εστιατόρια** της Πάρου.

Αντίθετα, οι αρνητικές κριτικές είναι πραγματικά ελάχιστες. Ενδεικτικά μόλις το **2%** των επισκεπτών χαρακτήρισε ανεπαρκή τα καταλύματα και μόλις το **1%** των κριτικών βρήκε τις δραστηριότητες που μπορεί κάποιος να κάνει στο νησί ως «πολύ κακές».

Η συγκεκριμένη δειγματοληψία είναι μία ακόμη απόδειξη της σκληρής δουλειάς που έχει γίνει στο νησί ώστε, παράλληλα με την προσπάθεια διατήρησης του παραδοσιακού του χαρακτήρα, να είναι σε θέση να προσφέρει υπηρεσίες πολύ υψηλού επιπέδου στους επισκέπτες από όλον τον κόσμο που επιλέγουν την Πάρο για τις διακοπές τους.

Τα στοιχεία της έρευνας του TripAdvisor είναι μία χρήσιμη βάση για τη στρατηγική που θα χαραχθεί με στόχο να διατηρήσει τις υπηρεσίες σε υψηλό επίπεδο αλλά και να συμβάλλει στην περαιτέρω ανάπτυξη τους στο πλαίσιο και των ενεργειών για βιώσιμη και αειφόρο ανάπτυξη της Πάρου.

Ο Δήμαρχος Πάρου, **Μάρκος** **Κωβαίος** δήλωσε σχετικά: «***Τα αποτελέσματα της ανάλυσης του TripAdvisor εξηγούν γιατί η Πάρος έχει χαρακτηριστεί ποιοτικός προορισμός σε παγκόσμιο επίπεδο και επιβεβαιώνουν ότι ο τόπος μας κατατάσσεται στα νησιά που κρατούν τα σκήπτρα του τουρισμού στη χώρα μας».***